b'\n_START_ARTICLE_\nErgoterapija\n_START_SECTION_\nPraktikos istorija ir pagrindai\n_START_PARAGRAPH_\nErgoterapijos i\xc5\xa1takos siejamos su "moraliniu jud\xc4\x97jimu", kuris prasid\xc4\x97jo 19-tam am\xc5\xbeiuje. Tuo metu ligonin\xc4\x97s pasteb\xc4\x97jo, kad pacientai geriau adaptuojasi taikant ergoterapij\xc4\x85. Vietoj to, kad pacientai b\xc5\xabt\xc5\xb3 paliekami likimo valiai, jie buvo skatinami atlikti \xc4\xafvairius u\xc5\xbesi\xc4\x97mimus. Prie\xc5\xa1 tai laikytinas po\xc5\xbei\xc5\xabris, kad ligoniai yra pasmerkti greitai pasikeit\xc4\x97. Atsi\xc5\xbevelgiant \xc4\xaf fakt\xc4\x85, kad \xc5\xbemogui b\xc5\xabtinas u\xc5\xbesi\xc4\x97mimas, tenkinantis poilsis ir laisvalaikis, naujos terapijos \xc5\xa1aka prad\xc4\x97jo greitai vystytis. Vienas i\xc5\xa1 pagrindiniu asmen\xc5\xb3, kuris \xc4\xaftakojo \xc5\xa1akos pl\xc4\x97tr\xc4\x85 buvo Eleanor Clarke Slagle._NEWLINE_Ligoniai, kurie buvo gydomi u\xc5\xbeimtumu, sportu, rankdarbiais, m\xc4\x97gstama veikla, bei tur\xc4\x97jo suplanuot\xc4\x85 kasdienin\xc4\x99 strukt\xc5\xabr\xc4\x85, buvo pasteb\xc4\x97ti es\xc4\x85 turintis geresnius \xc5\xa1ansus reabilituotis. Pacientams tapus savaranki\xc5\xa1kais, socialiai aktyviais, bendruomen\xc4\x97je aktyviais nariais, j\xc5\xb3 fizin\xc4\x97, psichologin\xc4\x97 ir dvasin\xc4\x97 b\xc5\xabkl\xc4\x97 pager\xc4\x97ja. Pama\xc5\xbeu, su terapeuto pagalba pacientas turi galimyb\xc4\x99 adaptuotis ir siekti visaver\xc4\x8dio gyvenimo. Terapijos pagrindu laikomas \xc5\xbemogaus u\xc5\xbeimtumas bei atsi\xc5\xbevelgimas \xc4\xaf sferas, kuriuose pacientui reikia pagalbos. U\xc5\xbeimtumu skaitomas m\xc4\x97giami \xc5\xbeaidimai, hobi, rankdarbiai, bendravimas, savi-r\xc5\xabp\xc4\x85, bei kiti kasdieniniai u\xc5\xbesi\xc4\x97mimai. Stebint kuriose kasdieniniuose u\xc5\xbesi\xc4\x97mimuose pacientui yra reikalinga pagalba, terapeutas gali patarti ir pad\xc4\x97ti pacientui reabilituotis naudojant \xc4\xafvairius adaptacijos metodus.\n_START_SECTION_\nIstorija\n_START_PARAGRAPH_\nErgoterapija tapo itin aktuali po Pirmojo ir Antrojo pasaulinio karo. Atsiradus daug su\xc5\xbealot\xc5\xb3 pacient\xc5\xb3, ergoterapija siek\xc4\x97 visais b\xc5\xabdais pad\xc4\x97ti su\xc5\xbeeistiesiems. Karo daktarai ir sesel\xc4\x97s buvo greitai apmokytos terapijos pagrindais. Pagrindinis u\xc5\xbedavinys tek\xc4\x99s ergoterapeutams - paskatinti ligonio sugr\xc4\xaf\xc5\xbeim\xc4\x85 \xc4\xaf normal\xc5\xb3 gyvenim\xc4\x85, prisitaikyti prie s\xc4\x85lyg\xc5\xb3, sukelt\xc5\xb3 d\xc4\x97l rankos ar kojos praradimo. \xc4\xaevairios adaptacijos priemon\xc4\x97s, kaip rankdarbi\xc5\xb3 gamyba, leido \xc5\xbemon\xc4\x97ms su rank\xc5\xb3 traumomis adaptuotis. Dauguma pacient\xc5\xb3 tur\xc4\x97jo ir psichologini\xc5\xb3 traum\xc5\xb3, kiti nors ir psichologi\xc5\xa1kai sveiki - fizi\xc5\xa1kai ne\xc4\xafgal\xc5\xabs. Tai privert\xc4\x97 ergoterapeutams moksli\xc5\xa1kai atsi\xc5\xbevelgti \xc4\xaf gydymo metodus. Kadangi anks\xc4\x8diau nebuvo susidurta su tokiu dideliu pacient\xc5\xb3 antpl\xc5\xabd\xc5\xbeiu, kuriems itin aktualu kuo grei\xc4\x8diau sugr\xc4\xaf\xc5\xbeti atgal \xc4\xaf \xc5\xa1eimynin\xc4\xaf gyvenim\xc4\x85, \xc5\xa1i \xc5\xa1aka greitai augo ir tapo pripa\xc5\xbeinta medicinos tarpe.\n_START_SECTION_\nGydymo metodai\n_START_PARAGRAPH_\nErgoterapeutai naudoja \xc4\xafvairias priemones taikant ergoterapij\xc4\x85. Svarbiausia ir pirmutin\xc4\x97 terapijos dalis yra psichologin\xc4\x97, fizin\xc4\x97, socialin\xc4\x97 bei dvasin\xc4\x97 paciento analiz\xc4\x97. Tokia analiz\xc4\x97 vyksta bendrai ir atvirai bendraujant su pacientu, kad jis atsidaryt\xc5\xb3, pasitik\xc4\x97t\xc5\xb3 terapeutu. Tai gali b\xc5\xabti atliekama pacientui liepiant atlikti vien\xc4\x85 ar kit\xc4\x85 u\xc5\xbedavin\xc4\xaf. Priklausant nuo paciento ligos ar traumos, tai gali b\xc5\xabti paprastas steb\xc4\x97jimas, kaip pacientas eina, kaip valdo rankas, ar u\xc5\xbetenka tam j\xc4\x97g\xc5\xb3 ir ar suvokia s\xc4\x85moningumo reikalaujan\xc4\x8dius dalykus, tokius kaip eil\xc4\x97s tvarka ruo\xc5\xa1iant paprast\xc4\x85 maisto patiekal\xc4\x85, ar apra\xc5\xa1ant trump\xc4\x85 gyvenimo istorij\xc4\x85. Tokio metodo tikslas yra leisti atpa\xc5\xbeinti pacientui patiriamus barjerus d\xc4\x97l patirtos traumos ar ligos eigos. Atpa\xc5\xbeinus paciento patiriamus limitus, bandoma taikyti terapij\xc4\x85, atstatyti j\xc4\x97gas ar atrasti metod\xc4\x85 adaptuotis, kad pacientas pats su laiku gal\xc4\x97t\xc5\xb3 \xc4\xafveikti jam sunkiai pasiekiam\xc4\x85 u\xc5\xbedavin\xc4\xaf. Siekiama \xc5\xbemogui pad\xc4\x97ti gyventi b\xc5\xabnant minimaliai priklausomam nuo kit\xc5\xb3, kad \xc5\xbemogus b\xc5\xabt\xc5\xb3 socialus, aktyvus bendruomen\xc4\x97je ir \xc5\xa1eimoje, bei gal\xc4\x97t\xc5\xb3 atsi\xc5\xbevelgti \xc4\xaf savo gyvenim\xc4\x85 kaip dvasi\xc5\xa1kai ir emoci\xc5\xa1kai subalansuot\xc4\x85.'